CELEX: 62015TN0441
Language: lt
Date: 2015-07-31 00:00:00
Title: Byla T-441/15: 2015 m. liepos 31 d. pareikštas ieškinys byloje European Dynamics Luxembourg ir kt. /Europos vaistų agentūra

5.10.2015   
            
            
               LT
            
            
               Europos Sąjungos oficialusis leidinys
            
            
               C 328/26
            
         2015 m. liepos 31 d. pareikštas ieškinys byloje European Dynamics Luxembourg ir kt. /Europos vaistų agentūra
   
   (Byla T-441/15)
   (2015/C 328/24)
   Proceso kalba: graikų
   
      Šalys
   
   
      Ieškovės: European Dynamics Luxembourg SA (Liuksemburgas, Liuksemburgas), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atėnai, Graikija), European Dynamics Belgium SA (Briuselis, Belgija), atstovaujamos advokatų I. Abazis ir M. Sfyri
   
      Atsakovė: Europos vaistų agentūra
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti Europos vaistų agentūros sprendimą, apie kurį joms buvo pranešta 2015 m. birželio 4 d. technologinių ir informacinių išteklių direktorės elektroniniu laišku, ir kuriuo EVA atmetė dviejų kandidatų, kuriuos ieškovės pasiūlė atsakydamos į prašymą teikti paslaugas Nr. SC001 (Request Form for Services) pagal preliminarųjį susitarimą EMA/2012/10/TIC, kandidatūras,
            
         
               —
            
            
               nurodyti EVA atlyginti ieškovių nuostolius, patirtus dėl prarastos galimybės sudaryti konkrečią sutartį dėl projekto vadovo (Project Manager) remiantis prašymu teikti paslaugas Nr. SC001 (Request Form for Services), kuriuos jų nuomone sudaro lygiai aštuoni tūkstančiai eurų (8  000,00 EUR), su palūkanomis, skaičiuojamomis nuo sprendimo priėmimo dienos ar kitos dienos, kuri Bendrojo Teismo nuomone būtų tinkama,
            
         
               —
            
            
               priteisti iš EMA visas ieškovių patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovės nurodo, kad remiantis SESV 263 straipsniu ginčijamas sprendimas turi būti panaikintas, nes neatitinka proporcingumo principo, taikomo viešiesiems pirkimams. Konkrečiai kalbant, ginčijamu sprendimu ieškovių kandidatų kandidatūros buvo atmestos dėl metodo PRINCE2 sertifikavimo nepateikimo, tačiau šis kriterijus nėra nei tinkamas, nei būtinas, todėl jis neatitinka proporcingumo principo, taikomo viešuosiuose pirkimuose.
   Todėl EVA akivaizdžiai pažeidė aptariamą teisės normą (Finansinio reglamento 102 straipsnio 1 dalis), kuri privatiems asmenims suteikia teises, sukeldama žalą ieškovėms, nes šios prarado galimybę sudaryti konkrečią sutartį dėl projekto vadovo (Project Manager), nes žalos atlyginimo sąlygos yra tenkinamos.